Therese Johaug med nytt brudd i hånda: Lillebror Johaug trøstet Therese: - Hun var fortvilet og nedfor
Tidligere på dagen pådro Therese Johaug (27) seg sitt andre brudd i hånden på like mange måneder. Perfeksjonisten Johaug opplever nå uventet motgang foran en sesong der hun – i fraværet av Marit Bjørgen – er Norges spydspiss i langrennssporet. Bakgrunn: Therese Johaug med brudd i hånden - igjen Forrige gang: Holdt skaden hemmelig – Hun var fortvilet, men skjønte at det ikke var verdens undergang, sier Karstein Johaug, som har snakket med sin søster per telefon, til VG. – Jeg hørte det på stemmen hennes; at hun virket nedtrykt og var nedfor. Bortsett fra formsvikten i 2010 er hun ikke vant med så mange problemer, forteller Karstein. Kjæresten om Johaug: – Hun er en nydelig jente I juli måtte Therese trene alternativt i om lag to uker med en lignende skade, og lillebror Karstein spår en lignende periode med alternativ trening denne gang. – Hun får gjort jobben sånn noenlunde treningsmessig, men hun må hele tiden ta hensyn til skaden. Samtidig er det ikke som om en fot er brukket, så det kunne ha vært verre, sier Karstein, og fortsetter: – Det er ikke det at sesongen er så i fare, det er mer det å oppleve slik motgang. Therese er utrolig strukturert, vil gjøre alt etter planen og er veldig opptatt av detaljer. Det er med på å gjøre henne til den eneren hun er, og derfor er det veldig synd at slike uforutsette ting skjer, sier Karstein, som prøvde å trøste sin søster så godt han kunne i går kveld.En annen som føler med Therese Johaug, er Marit Bjørgen. Hun går glipp av kommende sesong fordi hun blir mor i vinter, men har store planer om å gjøre comeback i 2017. Derfor trener hun fortsatt med landslaget, og hun var også med på dagens økt, der det gikk galt for Johaug. – Jeg var 100 meter bak, så jeg oppfattet ikke hva som skjedde. Det var ikke mange som forsto hvor alvorlig det var før etter at økten var ferdig, sier Bjørgen til den svenske Expressen. – Det er fryktelig kjedelig, men Therese er i veldig bra form akkurat nå, så dersom det blir et kortere opphold, tror jeg ikke det trenger å bety noe, sier hun til avisen. – Så du tror ikke det nødvendigvis påvirker verdenscupsesongen hennes? spør Expressen. – Nei. Da hun skadet den andre hånden på lignende vis tidligere i sommer, ble det med 10 dagers opphold fra rulleski. Men det er litt tidlig å si noe om konsekvensene denne gang før vi vet mer.Mer info kommer forhåpentligvis i løpet av morgendagen, for nøyaktig hvor lenge Johaug er ute, er foreløpig uvisst. I dag satte hun seg på første fly fra treningsleiren i Italia til Norge, og i Oslo skal skaden utredes nærmere med hjelp fra Olympiatoppen. – Vi bruker ekspertisen på Olympiatoppen, så får vi se an resultatet. Det kan hende hun må belage seg på noen rolige uker igjen, sier landslagssjef Vidar Løfshus til VG. Johaug havnet i gjerde: – Dette er livsfarlig Samme tabbe som forrige gang gjør hun imidlertid ikke. I juli ventet hun i flere dager med å gi beskjed om skaden hun pådro seg etter å ha falt på trening. Resultatet den gang: brudd i hånden, operasjon og omkring to uker med alternativ trening.
Therese Johaug (27) var «fortvilet» og «nedfor» etter å ha pådratt seg brudd i hånden. Det forteller treningskamerat og lillebror Karstein til VG.